Karis Trass

Karis Trass (sündinud 26. novembril 1996) on eesti ooperilaulja (metsosopran).

Ta on õppinud flööti Nõmme Muusikakoolis ning laulmist Georg Otsa nimelises Tallinna Muusikakoolis Ludmilla Dombrovska-Keisi juhendamisel. 

2019. aastal sai ta bakalaureusekraadi Eesti Muusika- ja Teatriakadeemias klassikalise laulu erialal Heli Veskuse juhendamisel. 2022. aastal sai ta samal erialal magistrikraadi kiitusega (cum laude). Ta on täiendanud end Berliinis Hanns Eisleri nimelises muusikakõrgkoolis Anna Samuili lauluklassis, samuti Chen Reissi, Dale Fundlingi ja Kirsten Schötteldreieri meistriklassides ning Kamal Khani ja Jon Thorsteinssoni juures.Rahvusooper Estonia. Karis Trass

Ta on laulnud solistina Kiili Vanamuusikaansamblis. 2017/2018 hooajal laulis ta Savonlinna ooperikooris. 2022. aastast on ta Eesti Teaduste Akadeemia Naiskoori hääleseadja.Eesti Teaduste Akadeemia Naiskoor

Aastast 2022 on ta Rahvusooper Estonia koosseisuline solist. 

Tunnustus
 2019 Mati Palmi nimeline stipendium
 2021 Estonia Seltsi Naan Põllu stipendiumEstonia Selts. Naan Põllu stipendiumi sai Karis Trass
 2022 SEB publikupreemiaSEB. SEB publikupreemia võitsid Karis Trass ja Tamar Nugis
 2024 Kristallkingakese auhind (Mélisande'i osatäitmine Claude Debussy ooperis "Pelléas ja Mélisande" (Rahvusooper Estonia))

Isiklikku
Tema isa on helilooja ja organist Toomas Trass, vanaisa oli botaanik Hans Trass ja vanaema näitleja  Raine Loo.Raimu Hanson. Akadeemiku saatsid viimsele teele meenutused ja lähedaste muusika. Tartu Postimees, 17. veebruar 2017

Viited

Kategooria:Eesti ooperilauljad
Kategooria:Eesti Muusika- ja Teatriakadeemia vilistlased
Kategooria:Sündinud 1996